Diari Oficial de la Generalitat Valenciana


Sumari del DOGV 6041, del 23-06-2009 (2009/7185)

ORDE de 20 de maig de 2009, de la Conselleria d'Educació, per la qual es modifica l'autorització al centre docent estranger British School of Alzira d'Alzira.
--------------------------------------------------------------------------------------------------------------------------------------------------------------

### Dades del document

Número de DOGV
:   6041

Data del DOGV
:   23-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/7185


Data del document
:   20-05-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * centre d'ensenyament

ORDE de 20 de maig de 2009, de la Conselleria d'Educació, per la qual es modifica l'autorització al centre docent estranger British School of Alzira d'Alzira. [2009/7185]  
L'expedient ha sigut iniciat a instància del representant de l'entitat titular del centre docent amb sistema educatiu estranger a Espanya British School of Alzira, amb número de codi 73516658, d'Alzira, per la qual sol·licita l'autorització per a impartir ensenyances des del curs Nursery (2-3 anys d'edat) al curs Year 13 (17-18 anys d'edat).  
Per Orde de la Conselleria de Cultura, Educació i Esport de 2 de març de 2006 (DOGV de 07.04.2006), es va autoritzar al centre, amb caràcter definitiu, des del curs Nursery (3 anys d'edat) fins al curs Year 9 (14-15 anys d'edat), amb capacitat màxima per a 632 llocs escolars, per a alumnat espanyol i estranger.  
La titularitat del centre ha presentat una nova certificació de data 12 de febrer de 2009, expedida per la representació diplomàtica britànica acreditada a Espanya, British Council, en la qual se certifica que, d'acord amb l'informe de la seua inspecció educativa, este centre tenia una autorizació temporal, per a 100 alumnes, per al curs Year 10 i Year 11, des del 3 de novembre de 2005 fins al 30 de juny de 2008. Així mateix, ratifica les certificacions de 14 de juliol de 2008 i de 17 de juliol de 2008, que este centre reunix els requisits de l'article 14 del Reial Decret 806/1993, de 28 de maig de 1993, per a una autorització plena des del curs de Nursery fins al curs Year 11, per a 900 alumnes, i autorització temporal des del curs Year 12 fins al Year 13, per a 100 alumnes, del currículum nacional d'Anglaterra i País de Gal·les.  
L'expedient ha sigut tramitat per la Direcció Territorial d'Educació i inclou informes favorables de la Unitat Tècnica, pel que fa a les construccions, i de la Inspecció Educativa, en allò que es referix al professorat i les titulacions respectives.  
Vistos la Llei Orgànica 8/1985, de 3 de juliol (BOE núm. 159 de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Reial Decret 806/1993, de 28 de maig (BOE de 23.06.1993) sobre règim de centres estrangers a Espanya, i la resta de legislació que resulta d'aplicació.  
Vista la proposta del director general d'Ordenació i Centres Docents de data 20 de maig de 2009, de conformitat amb la esta, i fent ús de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Primer  
Modificar l'autorització al centre següent, en els termes i les condicions que a continuació s'especifiquen:  
Denominació genèrica del centre: centre privat estranger  
Denominació específica del centre: British School of Alzira  
Codi: 35833046  
Domicili: Ctra/ Alzira-Tavernes, km12  
Localitat: Alzira (46331)  
Província: València  
Titular: Ciudad de Alzira British School, Societat Limitada  
El centre queda configurat de la manera següent:  
Ensenyances autoritzades:   
Currículum nacional d'Anglaterra i País de Gal·les.  
Autorització plena des del curs de Nursery (2-3 anys d'edat) fins al curs de Year 11 (15-16 anys d'edat), amb una capacitat per a 900 escolars.   
Autorització temporal per als cursos Year 12 (16-17 anys d'edat) i Year 13 (17-18 anys), amb una capacitat per a 100 escolars. Esta autorització temporal té validesa fins al 2 de juny de 2010.  
Alumnat autoritzat: espanyol i estranger.  
Segon  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.  
Disposició addicional  
La present orde donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia que es publique en Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació. En els litigis entre les administracions públiques no es podrà interposar recurs en via administrativa, si bé es podrà fer ús del requeriment previst en l'article 44 de la Llei 29/1998.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar l'endemà de la seua publicació en el Diari Oficial de la Comunitat Valenciana.  
València, 20 de maig de 2009  
El conseller d'Educació,  
Alejandro Font de Mora Turón